Előterjesztés Zalakaros Város Önkormányzat Képviselő-testülete 2024. február 22.-i ülésére

[bookmark: _Hlk158800480]Napirend címe:   Templomtól az önkormányzatig húzódó járda kivilágítása – terveztetés – ajánlati felhívás jóváhagyása
Előterjesztést készítette: Bognár Ottó Péter településüzemeltetési, hatósági és közbiztonsági referens	
Tisztelt Képviselő-testület!

Az előzetes egyeztetésen elhangzottak figyelembevételével a Hivatal megvizsgáltatta a Templom és a Hivatal között húzódó járda megvilágítási lehetőségét.

A szaktervező véleménye alapján a Termál úti LED lámpák dőlésszöge megváltoztatható, hiszen a kerékpárút megvilágítása érdekében az oszlopokra külön LED lámpák kerültek felszerelésre, azonban a védett fasor miatt jelentős javulás nem várható. Ez a megoldás csak a lánckorláttal védett (fák nélküli) területen alkalmazható, azonban az egységes látványkép miatt itt sem javasolja.

A fák lombkoronája miatti beárnyékolás miatt a sétányhoz, ami mintegy 280 m, a szaktervező szerint az 1m magas kandeláberek lennének megfelelőek. A helyszín a belvárosban van, az átutazók is látják. A fák alatti területet is szépen megvilágítanák. Egy ilyen oszlop 25-30 eFt. Az üzembiztonság és árnyékolás miatt napelemes lámpák beépítését nem javasolja, ebben az esetben a kiépítést meg kell terveztetni. (kb. 300.000,- Ft)

A hálózati árammal történő kiépítés esetén gondot okozhat a fák gyökérzete, a járda melletti burkolt vízelvezető elemeinek rongálódása (bedőlése).

Kérem a Tisztelt Képviselőtestületet, hogy a szaktervező által javasolt 80-100 cm-es állólámpával történő kiépítés tervezésére vonatkozó ajánlattételi felhívást hagyja jóvá, és döntsön annak kiküldéséről.

Határozati javaslat: 

A Képviselőtestület

1. Elfogadja a szakértő által javasolt megoldást, és a Templomtól az önkormányzatig húzódó járda kivilágítását 80-100 cm magasságú állólámpával kívánja megvalósítani. 
2. Az előterjesztés melléklete szerinti ajánlattételi felhívást jóváhagyja.
3. Felkéri a polgármestert, hogy a pályázati felhívás kiküldéséről legalább 5 db szaktervező felé gondoskodjon, és az ajánlattételi felhívásra beérkezett ajánlatokat terjessze elbírálásra Zalakaros Város Önkormányzata Képviselő-testülete elé.

Határidő:	2024. február 23. (pályázati felhívás kiküldése)
Felelős:     	Novák Ferenc polgármester

Zalakaros, 2024. február 14.
									Novák Ferenc
									polgármester

